**ODGOVORI NA POBUDE IN VPRAŠANJA**

**podana na 18. redni seji Občinskega sveta Občine Prevalje dne 15. decembra 2016**

Občinski svetnik Bernard Pačnik je podal naslednja:

|  |
| --- |
| VPRAŠANJA:1. Zanima ga, kako v praksi deluje pobiranje turističnih taks, saj se le-te pobirajo, občini pa se ne odvajajo.

***Odgovor:*****Odgovor se nahaja v prilogi.**1. Zanima ga, kakšen je sistem oz. vrstni red postavljanja spomenikov v spominskem parku. Želi, da se o postavitvi naslednjega spomenika odločijo skupno, predlaga postavitev spomenika dr. Davorina Flisa.

***Odgovor:*****Podžupanja Margareta Jukič pojasni pomen in ustanovitev spominskega parka. Pove, da so spominski park ustanovili leta 1998 in sklicali komisijo, katera je naredila seznam oseb, ki spadajo v spominski park. Sklenili so, da v spominski park spadajo osebnosti in institucije, ki so širšega družbenega pomena, ki promovirajo naš kraj na Koroškem, v Sloveniji in v svetu. Pojasni pomen vsakega spomenika posebej. Kdo bo še dobil svoje mesto v spominskem parku, predlaga, da se doreče na Komisiji za kulturo, kjer naj se skliče odprto omizje in se dogovori o nadaljnjih postavitvah spomenikov v spominskem parku. Poudari, da to ni politična odločitev.**1. Zanima ga, ali čistilna naprava za remediacijo zemlje obratuje ali ne in ali ima pridobljeno vso potrebno dokumentacijo.

***Odgovor:*****Po informacijah s strani g. Marka Gerla (Arhel d.o.o.) demonstracijski obrat za remediacijo zemlje še ne obratuje. So v fazi pridobivanja okoljevarstvenega dovoljenja, ki je pogoj za obratovanje. Pričakujejo, da bo dovoljenje za obratovanje izdano do konca meseca aprila 2017.**1. Pohvali novoletno razsvetljavo na Prevaljah, izrazi pa pomisleke glede okraševanja krajevnih skupnosti. Opomni na sklep, sprejet v lanskem letu, da bodo krajevne skupnosti okrašene sorazmerno v primerjavi z mestom Občine Prevalje.

 Odgovor poda občinska svetnica Hedvika Gorenšek, ki pove, da je bila pred časom res podana pobuda, da bi se krajevne skupnosti enotno okraševale, ampak do tega ni prišlo, ker imajo krajevne skupnosti določena razpoložljiva sredstva. Pove, da so Leše letos zelo lepo pravljično osvetljene. 1. Kdaj se bo v Občini Prevalje našel prostor, kjer bodo mladi prebivalci občine imeli možnost ustvarjanja in vadbe, saj v občini nimamo nikakršnih možnosti za mlade.

***Odgovor:*****Občina Prevalje žal nima na razpolago primernega prostega prostora, ki bi ga lahko namenili za tovrstno dejavnost.**POBUDO:1. Poda pobudo glede snemanja sej občinskega sveta in predlaga, da se v posnetke sej računalniško zmontira še napis vprašanja, o katerem svetniki odločajo in se zraven zapiše, kako je odločil kateri izmed svetnikov.

***Odgovor:*****Trenutno potekajo postopki za izboljšavo tehničnih pogojev za prenos sej občinskega sveta (avdio in video), v sklopu katerega se bo preverila tudi možnost izboljšave sistema skladno s podanimi pobudami..** |

Občinski svetnik Štefan Peršak je podal naslednjo:

|  |
| --- |
| ZAHVALO:1. V imenu Krajevne skupnosti Šentanel in občanov se zahvali se županu, občinskih strokovnem službam in gradbenemu podjetju Kvitro d.o.o. zaradi sanaciji cestišča in pripadajoče infrastrukture na Šentanelu, torej od Kramolca in vse do podružnične osnovne šole v Šentanelu.

POBUDI:1. Poda pobudo za obnovitev stebrov lesenih smernih tabel pri Polhovem mlinu, kjer je kulturni spomenik, saj so le-te strohnele in padle, nekdo pa jih je naslonil na bližnje drevo.

***Odgovor:*****Obnovo smo že naročili pri Javnem komunalnem podjetju LOG d.o.o.**1. Poda pobudi za poglobitev propusta na Suhem Vrhu pri Kmetiji Smodin, saj se ob vsakem deževju ali taljenju snega napravi majhno jezero, kjer višina vode sega do 30cm.

***Odgovor:*****Pobuda je upoštevana, saj smo naročili ureditev prepusta pri »Smodinu« pri Javnem komunalnem podjetju LOG d.o.o.** |

Občinska svetnica Hedvika Gorenšek je podala naslednjo:

|  |
| --- |
| ZAHVALO:1. Zahvali se za postavitev ogledala pri Leškem mostu, saj je zdaj varnejše in preglednejše.
 |

Občinski svetnik Maks Pučelj je podal naslednjo:

|  |
| --- |
| ZAHVALO:1. Zahvali se Oddelku za komunalno cestno gospodarstvo za ureditev »asfaltne zavese« v krajevni skupnosti.

POBUDO:1. Predlaga, da se v prihodnjem letu reši pereč problem v Borovnici.

***Odgovor:*****V proračunu Občine Prevalje za leto 2017 planiramo sredstva za ureditev ceste do naselja Borovnica.**  |

Občinski svetnik Aleksandre Ristič je podal naslednjo:

|  |
| --- |
| POBUDO:1. Poda pobudi v zvezi s predprazničnim časom na Prevaljah, saj so Prevalje v tem času mirne in se na prostem nič posebnega ne dogaja. Zato apelira, da se začne razmišljati o dogodkih, ki bi v prihodnjih letih v predbožičnem času združevali ljudi in popestrili dogajanje na Prevaljah, bodisi s kulturnimi, zabavnimi ali gostinskimi ponudbami.

***Odgovor:******Župan odgovori, da so to v preteklih letih že poskušali, ampak je bil odziv slabši od pričakovanega, finančni zalogaj pa je precejšen. Pove, da se v Družbenem domu vseskozi dogaja, saj je oz. bo v decembru koncert skupine Eroika, dobrodelni koncert, Povojčkov bazar, božično - novoletni koncert Mohorjanov, Koncert Pihalnega orkestra... Strinja se, da so ulice prazne in da manjkajo prireditve na prostem, v centru Prevalj.*** |